Rozhodnutie Komisie
z 27. februára 1990
o uzatvorení Dohody o obchode a obchodnej a hospodárskej spolupráci v mene Európskeho spoločenstva pre atómovú energiu medzi Európskym hospodárskym spoločenstvom a Európskym spoločenstvom pre atómovú energiu a Zväzom sovietskych socialistických republík
(90/117/Euratom)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na druhý odsek článku 101,
keďže Dohoda o obchode, obchodnej a hospodárskej spolupráci medzi Európskym hospodárskym spoločenstvom a Európskym spoločenstvom pre atómovú energiu a Zväzom sovietskych socialistických republík bola podpísaná dňa 18. decembra 1989;
keďže Rada uvedenú dohodu schválila rozhodnutím z 26. februára 1990 s cieľom jej uzatvorenia Komisiou v mene Európskeho spoločenstva pre atómovú energiu;
keďže uvedená dohoda sa uzatvorí v mene Európskeho spoločenstva pre atómovú energiu,
ROZHODLA TAKTO:
Článok 1
Týmto sa v mene Európskeho spoločenstva pre atómovú energiu uzatvára Dohoda [1] o obchode a obchodnej a hospodárskej spolupráci medzi Európskym hospodárskym spoločenstvom a Európskym spoločenstvom pre atómovú energiu a Zväzom sovietskych socialistických republík.
Článok 2
Predseda Komisie uskutoční oznámenie v zmysle ustanovenia v článku 25 v mene Európskeho spoločenstva pre atómovú energiu.
V Bruseli 27. februára 1990